Ռուզաննա Վարդանյան

Ռուզաննա Տիգրանի Վարդանյան (), հայ դերասանուհի։ ՀԽՍՀ ժողովրդական արտիստ (1945)։

Բեմադրիչ, դերասան Վավիկ Վարդանյանի քույրը, գեղանկարիչ Խաչատուր Եսայանի կինը։

 Կենսագրություն 
Ռուզաննա Վարդանյանը ծնվել է Շամախիում, մեծացել է Դերբենտ քաղաքում։ 1915 թվականին ավարտել է տեղի ռուսական գիմնազիան և դարձել ռուսերեն լեզվի ու գրականության ուսուցչուհի։ Այնուհետև երկու տարի ընտանիքով ապրել են Աստրախանում, ապա՝ Ստավրոպոլում։

Ռուզաննան տեսել է Սիրանույշի և Աբելյանի խաղը, որ մնացել է հիշողության մեջ։ Սակայն թատրոնի հանդեպ սերը նրա մեջ արթնացրել է նրա եղբայր Վավիկ (Անուշավան) Վարդանյանը։ Ստավրոպոլում նա կազմակերպում է սիրողական ներկայացումներ։ Կրտսեր եղբայրը շատ ջանք է թափում քրոջը ներկայացումների մեջ ներգրավելու համար։ Դա հաջողվում է դժվարությամբ, և Ռուզաննա Վարդանյանը դառնում է այդ ներկայացումների մասնակիցը։ Սիրողական խմբում նրա առաջին ելույթը կայացել է 1921 թ.։ Այստեղ նա խաղացել է մի շարք առաջնակարգ դերեր, ինչպես Զեյնաբի «Դավաճանություն» և Մեդեայի դերերը։ Լավ դերեր խաղալու հնարավորությունը դերասանուհու մեջ զարգացնում են բնատուր տվյալները և արթնացնում այնպիսի սեր դեպի թատրոնը, որ երբ Վավիկ Վարդանյանը մեկնում է Մոսկվա՝ հայկական դրամատիկական ստուդիայում ուսանելու, նա է ղեկավարում խումբը։ Մինչև 1927 թ., վեց տարի նա լինում է թատերախմբի առաջին դերասանուհին։

1927 թ. դերասանուհին հրավիրվում է Երևանի Առաջին պետթատրոն։ Նորեկ դերասանուհու տվյալները գնահատում են Մարգարիտի դերակատարությամբ։

Դերասանուհին նաև ասմունքող է եղել։ Մահացել է 1957 թ. Սունդուկյանի անվան թատրոնի բեմի վրա Ավետիք Իսահակյանի «Բինգյոլ» բանաստեղծությունն արտասանելիս, երբ նշվել է դերասանուհի Սիրանույշի ծննդյան 100-ամյակըՀայ Սովետական Թատրոնի Պատմություն, 1967 թ.։

 Դերերը թատրոնում 
+ՏարիՀեղինակՆերկայացումԴեր1929Ալեքսանդր ՕստրովսկիԱրդյունավետ պաշտոնՊոլինա1933Պիեռ ԲոմարշեՖիգարոյի ամուսնությունըՌոզինա1933Մաքսիմ ԳորկիԵգոր Բուլիչովը և ուրիշներՇուրկա1935Ալեքսանդր ԿոռնեյչուկՊլատոն ԿրեչետԼիդա1936Ալեքսանդր ՇիրվանզադեՆամուսՍուսաննա1939Ալեքսանդր ՇիրվանզադեՊատվի համարՄարգարիտա1937Պերճ ՊռոշյանՀացի խնդիրՀերիքնազ1937Արմեն ԳուլակյանԱրշալույսինԱրեգա1937Ալեքսանդր ՊուշկինՔարե հյուրըԴոննա Աննա1938Յոհան Ֆրիդրիխ ՇիլլերՍեր և խարդավանքԼուիզա1940Ուիլյամ ՇեքսպիրՕթելլոԴեզդեմոնա1942Ուիլյամ ՇեքսպիրՀամլետՕֆելյա1946Ալեքսանդր ՕստրովսկիԱնօժիտըԼարիսա1949Նիկոլայ ՎիրտաԴատապարտվածների դավադրությունըՀաննա Լիխտա1951Անտոն ՉեխովԲալենու այգինՌանևսկայա1957Գուրգեն ԲորյանՆույն հարկի տակԱրուս

 Գրականություն Ռուզաննա Վարդանյանի մասին 
 Ժ. Հակոբյան, Ռուզաննա Վարդանյան, 1957 թ.
 Գրական դիրքերում, 1928 թ.

 Ծանոթագրություններ 

 Արտաքին հղումներ 
 Ռուզաննա Վարդանյանը Հայազգ կայքում 

Կատեգորիա:Հայ ասմունքողներ
Կատեգորիա:Հայ դերասանուհիներ